Държавен вестник, бр. 26, 2000 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й 26
(5) Широчината на обхвата на пътя извън
населените места и в чертите на населените
места с нерегулирани съседни терени се опре-
деля с проекта на пътя.
(6) Широчината на обхвата на пътя в черти-
те на населените места с регулирани съседни
терени се определя с градоустройствените и
застроителните планове.
(7) Пътните съоръжения и пътните принад-
лежности се разполагат в обхвата на пътя, с
изключение на снегозащитните съоръжения,
които могат да бъдат разполагани извън него.
Чл. 6. (1) Републиканските и общинските
пътища имат от двете си страни ограничителна
строителна линия, която се разполага на 50 м
при автомагистралите, на 25 м при останалите
републикански пътища и на 10 м при общин-
ските пътища, измерена хоризонтално и пер-
пендикулярно на оста на пътя от края (ръба) на
платното за движение или на лентата за ава-
рийно спиране.
(2) Когато ограничителната строителна ли-
ния попада в обхвата на пътя, тя се измества и
се разполага по външния край на ограничител-
ната ивица.
(3) В чертите на населените места ограни-
чителната строителна линия се определя с гра-
доустройствените и застроителните планове.
Чл. 7. (1) Републиканските пътища извън
чертите на населените места и селищните об-
разувания имат от двете си страни обслужва-
щи зони.
(2) Обслужващата зона обхваща ивицата
земна площ с широчина 100 м при автомагист-
ралите и 50 м при другите републикански пъти-
ща, измерена хоризонтално и перпендикуляр-
но на оста на пътя от края на неговия обхват.
(3) По дължината на пътните съоръжения
за премостване на препятствия, на специално
уширените пътни участъци и на тунелите об-
служващата зона по ал. 2 е с широчина 1000 м.
(4) Промяната на широчината на обслуж-
ващата зона се извършва плавно на дължина-
та 1000 м преди началото и след края на учас-
тъка по ал. 3.
Г л а в а  в т о р а
СОБСТВЕНОСТ
Чл. 8. (1) Пътищата са публична и частна
собственост.
(2) Републиканските пътища са изключител-
на държавна собственост.
(3) Общинските пътища са публична общин-
ска собственост.
(4) Частните пътища са собственост на от-
делни юридически или физически лица.
(5) Собствеността на пътищата се разпро-
стира върху всички основни елементи по усло-
вията на чл. 5.
Г л а в а  т р е т а
ПОЛЗВАНЕ
Чл. 9. (1) Пътищата са отворени за общес-
твено ползване при спазване на реда и прави-
лата, установени със Закона за движението
по пътищата.
(2) Частните пътища могат да бъдат отворе-
ни за обществено ползване, когато това се на-
лага от обществени интереси, по инициатива
на съответния общински съвет и със съгласие-
то на собственика при договаряне на взаимоот-
ношенията. В договора задължително се включ-
ват клаузи, определящи вида и размера на дъл-
жимото обезщетение и задълженията на стра-
ните по поддържането и ремонта на пътя.
(3) Собствениците или администрацията,
управляващи пътищата, могат да въвеждат вре-
менни забрани за обществено ползване на от-
делни пътища или участъци от тях при извърш-
ване на ремонтни работи, при природни бедст-
вия и аварии, при неблагоприятен водотопли-
нен режим на настилката, при възникване на
опасност за сигурността на движението и при
провеждане на масови спортни мероприятия.
(4) Изпълнителната агенция “Пътища” въвеж-
да забрани за обществено и специално ползване
на отделни пътища за някои видове пътни пре-
возни средства, когато това е необходимо за оси-
гуряване на безопасността на движението.
(5) Забрани по ал. 3 и 4 се въвеждат след
съгласуване с органите на Министерството на
вътрешните работи, а за специално уширени-
те пътни участъци—и с Министерството на
отбраната.
Чл. 10. (1) За преминаване по отделни ре-
публикански пътища или техни участъци и съо-
ръжения може да се въвеждат такси.
(2) Министерският съвет определя с тарифа
размера на таксите по ал. 1.
(3) Освобождават се от такси по ал. 1 при
изпълнение на служебни задължения пътните
превозни средства на Въоръжените сили, На-
ционалната полиция, Противопожарната охра-
на, Неотложната медицинска помощ, Българ-
ския Червен кръст, Народното събрание, Наци-
оналната служба за охрана и Изпълнителната
агенция “Пътища” при условия и по ред, опре-
делени в правилника за прилагане на закона.
(4) От такси по ал. 1 се освобождават и чуж-
дестранните пътни превозни средства, ако това
е предвидено в международен договор или кон-
венция, по които Република България е страна.
(5) В случаите по ал. 1 собственикът на пътя
задължително осигурява и сигнализира дуб-
лиращ път.
(6) В случаите по ал. 1, когато пътят е авто-
магистрала, собственикът на пътя задължител-
но осигурява и сигнализира дублиращ път от
първи или втори клас.